Нобэ
321 гъэм урым император Константин Щэджащэм тхьэмахуэ махуэм цIыхухэм загъэпсэхун хуейуэ игъэуващ.
1573 гъэм Фёдоров Иван Львов къалэм типографие къыщызэригъэпэщащ.
1876 гъэм Шотландием щыщ къэхутакIуэ, щIэныгъэлI, США-м щыпсэуа Белл Александр телефон къызэригупсысам щыхьэт техъуэ тхылъ къратащ.
1912 гъэм Норвегием щыщ зыплъыхьакIуэ Амундсен Руаль Ипщэ полюсыр къызэIуихащ.
1920 гъэм Сирием и лъэпкъ конгрессым унафэ къищтащ я къэралыр зэрыщхьэхуитым, ар зыми и бжьым зэрыщIэмытым теухуауэ.
1943 гъэм Сталин Иосиф Совет Союзым и Маршал цIэр фIащащ.
1944 гъэм Зыхъумэжыны-гъэмкIэ къэрал комитетым и УнафэщI Сталин Иосиф Молотовым и цIэкIэ щыIэ колхозым и парт организацэм и секретарь Къашыргъэ ХьэпащIэ фIыщIэ къыхуищIат Дзэ Плъыжьым зэрызыщIагъэкъуам папщIэ.
1960 гъэм Куба щыщ жэмыш Пащты Салимэ «Социалист Лэжьыгъэм и ЛIыхъужь» цIэр къыфIащащ.
1960 гъэм СССР-м къыщызэрагъэпэщащ космонавтхэм я япэ гупыр. Абы хагъэхьат дзэм къулыкъу щызыщIэ кхъухьлъатэзехуэ нэхъ Iэзэхэм ящыщу цIыху 20.
1967 гъэм КПСС-м и ЦК-м, СССР-м и Министрхэм я Советым, ВЦСПС-м унафэ къащтащ къэралым и цIыхухэу IэнатIэ Iутхэр махуитхукIэ лажьэрэ махуитIкIэ загъэпсэхуу щытыным теухуауэ.
2014 гъэм Сочэ къыщызэIуахащ ХI Паралимп щIымахуэ джэгухэр. Ахэр гъатхэпэм и 16 пщIондэ екIуэкIащ.
Адыгей тхакIуэ, усакIуэ, зэдзэкIакIуэ Жанэ Кърымызэ къызэралъхурэ илъэс 99-рэ ирокъу.
Космонавт, жылагъуэ лэжьакIуэ, Совет Союзым и ЛIыхъужь Савиных Виктор и ныбжьыр илъэс 78-рэ ирокъу.
Актёр цIэрыIуэ, режиссёр, уэрэджыIакIуэ, РСФСР-м и цIыхубэ артист Миронов Андрей къызэралъхурэ илъэс 77-рэ ирокъу.
Урысей теннисист, СССР-м спортымкIэ щIыхь зиIэ и мастер, Дунейпсо олимп комитетым хэт Тарпищев Шамиль и ныбжьыр илъэс 70 ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градуси 5 — 7, жэщым 2 градус щыхъунущ.
